 अपने हितें लेई इस चाल्ली दे सब्भने जतनें गी नाकाम बनाया ऐ जेहड़े मूजब लोकें गी हक मुहैया करोआए जंदे।  रिआसती दी गंदी राजनीति जेहड़ी देश दे होरने हिस्सें साहीं असुरक्षा ते बिना जोआबदेही दी भावना कन्नै हर कुसै उप्पर नियंत्रण बनाने लेई उकसाया ऐ।  पंचैतां ते निगम इकाईआं जित्थें लोक अपने प्रतिनिधि चुनी सकदे न, विकेंद्रीय राजनीति दी नशानदेही करदे न।  कुसै चाल्ली इस देश दिएं किश सफल मसालें दे अलावा एह मकामी निकाय स्वायत्तता ते सशक्तिकरन तक्कर नेईं पुज्जी पांदे तां जे एह तंत्र आम जनता लेई मजबूत बनी सकै नां के सत्ताधारिएं लेई।  बदकिस्मती कन्नै नां ते रिआसती दे निगम चुनाएं ते नां गै पंचैती चुनाएं जेहड़ी पिछली नेशनल कांफ्रेंस सरकार दे दरान होए हे उप्पर किश बी लिखेआ नेईं जाई सकदा।  एह सब्भे मकामी निकाय कम्म करेन च बुरी चाल्ली नाकाम साबत होए न कीजे इंदे कश लोड़चदे अधिकार नेईं हैन ते नां गै इंदे कश कोई कम्म करोआए जाने लेई फंड न।  बसोसनाक गलल एह बी ऐ जे रिआसती दी पिछली गठबंधन सरकार च शामल दीं पार्टिएं कांग्रेस ते पीडीपी नै सब्भने प्रांतें गी बराबर इक देने दे नारे ते लाए ब गठबंधन राजनीति गी संतुलित करने लेई उंदे पासेआ कीत्ते गेदे सब्भै दावे नाकाम साबत होए।  भेदभाव दा सोआल प्रांतें दे बश्कार दा मुद्दा नेईं ऐ, लालांके एह रिआसती दे सब्भनें प्रांतें ते उपप्रांतें गी नजरांदाज करने दी समरूज्ञ ऐ।  इस्सी न्यायिक तौर उप्पर हल कीत्ता जाई सकदा ऐ।  एहदे लेई छड़ा समें उप्पर पंचैती ते निगम करोआना जरूरी ऐ।  सरकार दे त्रीए पहिए भारतीय पंचैती राज दा मुक्ख उद्देश्य प्रशासन च पारदर्शिता आह्न्ननाऐ।  एहदे इलावा इंदे मूजब आर्थिक विकास गी बी बढ़ावा थहोंदा ऐ।  उमर अब्दुल्ला नै इक ऐसा बड्डा कम्म चुनेया ऐ जिस्सी उंदे पूर्वजें पासेआ नज़रंदाज कीत्ता गेआ ऐ। 